PATVIRTINTA

Trakų r. Lentvario Motiejaus Šimelionio

gimnazijos direktoriaus

2019-11-20, Įsakymu Nr.V-198

**TRAKŲ R. LENTVARIO MOTIEJAUS ŠIMELIONIO GIMNAZIJOS PAGALBOS MOKINIAMS BEI SPECIALIŲJŲ POREIKIŲ MOKINIAMS TEIKIMO, NESANT SPECIALIOJO PEDAGOGO, TVARKA**

1. Trakų r. Lentvario Motiejaus Šimelionio gimnazijos pagalbos mokiniams bei specialiųjų poreikių mokiniams, nesant specialiojo pedagogo, teikimo tvarka parengta vadovaujantis Lietuvos Respublikos švietimo įstatymu (2011 m. kovo 17 d. Nr. XI-1281, Žin., 2011, Nr. 38-1804), kitais susijusiais įstatymais, Gimnazijos nuostatais, Gimnazijos darbo tvarkos ir vidaus tvarkos taisyklėmis, Švietimo pagalbos mokiniui teikimo tvarkos aprašu, specialiojo pedagogo pareigybės aprašymu.
2. Trakų r. Lentvario Motiejaus Šimelionio gimnazijos pagalbos mokiniams bei specialiųjų poreikių mokiniams, nesant specialiojo pedagogo, teikimo tvarka (toliau - tvarka) nustato švietimo pagalbos (specialiojo pedagogo) organizavimą bei pagalbos mokiniams teikimo tvarką nesant specialiojo pedagogo.
3. Pagalbos mokiniams bei specialiųjų poreikių mokiniams, nesant specialiojo pedagogo, tikslas – užtikrinti veiksmingą mokinių ugdymąsi gimnazijoje, sudaryti sąlygas teikti specialiąją pagalbą mokiniams, turintiems specialiųjų ugdymosi poreikių, padėti tobulinti kompetencijas.
4. Trakų r. Lentvario Motiejaus Šimelionio gimnazijoje nesant specialiajam pedagogui Vaiko gerovė komisijos funkcijos:
   1. vykdo ir atsako už pakartotinius mokinių žinių, mokėjimų, įgūdžių, gebėjimų vertinimus Trakų PPT, stebi, kontroliuoja laikotarpį;
   2. inicijuoja mokinio pirminio ar pakartotinio žinių, mokėjimų, įgūdžių, gebėjimų vertinimo dokumentų pildymą ir analizę;
   3. organizuoja ir inicijuoja mokytojams mokinių stebėseną dėl kylančių mokymosi sunkumų.
5. Trakų r. Lentvario Motiejaus Šimelionio gimnazija siekdama padėti specialiųjų poreikių mokiniams įsisavinti ugdymo turinį organizuoja:
   1. specialiuosius užsiėmimus (lietuvių kalbos, matematikos) specialiųjų poreikių mokiniams pagal klases siekiant padėti įsisavinti ugdymo turinį bei pašalinti ugdymosi sunkumus ir spragas;
   2. bendradarbiavimą su Trakų PPT dėl mokytojų, dirbančių su specialiųjų poreikių mokiniais, konsultavimo bei metodinės pagalbos (2–4 kartus per mėnesį) teikimo ugdymo klausimais, mokomosios medžiagos ir mokomųjų priemonių pritaikymo ugdyme.
6. Trakų r. Lentvario Motiejaus Šimelionio gimnazija turi teisę inicijuoti mokytojų konsultavimą Trakų PPT.

**TRAKŲ R. LENTVARIO MOTIEJAUS ŠIMELIONIO GIMNAZIJOS PAGALBOS MOKINIAMS BEI SPECIALIŲJŲ POREIKIŲ MOKINIAMS TEIKIMO,**

**NESANT SPECIALIOJO PEDAGOGO, PLANAS**

|  |  |  |
| --- | --- | --- |
| **Eil. Nr.** | **Veikla** | **Atsakingas asmuo** |
|  | Atsako už pakartotinius mokinių žinių, mokėjimų, įgūdžių ir gebėjimų vertinimus Trakų PPT. | VKG pirmininkė |
|  | Vykdo pakartotinius mokinių žinių, mokėjimų, įgūdžių ir gebėjimų vertinimus Trakų PPT, stebi, kontroliuoja laikotarpį. | VGK sekretorė |
|  | Inicijuoja mokinio pirminio ar pakartotinio žinių, mokėjimų, įgūdžių, gebėjimų vertinimą ir analizę. | VKG pirmininkė |
|  | Vykdo mokinio pirminio ar pakartotinio žinių, mokėjimų, įgūdžių, gebėjimų vertinimo dokumentų pildymą ir analizę. | VGK sekretorė |
|  | Inicijuoja ir organizuoja mokytojams mokinių stebėseną dėl kylančių mokymosi sunkumų. | VKG pirmininkė |
|  | Koordinuoja specialiuosius užsiėmimus specialiųjų poreikių mokiniams pagal klases siekiant padėti įsisavinti ugdymo turinį bei pašalinti ugdymosi sunkumus ir spragas. | Direktoriaus pavaduotoja ugdymui  Lina Vasiliauskienė |
|  | Veda konsultacines pamokas siekiant padėti įsisavinti ugdymo turinį bei pašalinti ugdymosi sunkumus ir spragas. | Lietuvių kalbos mokytojai  Matematikos mokytojai  Anglų kalbos mokytojai |
|  | Inicijuoja ir koordinuoja mokytojų, dirbančių su specialiųjų poreikių mokiniais bendradarbiavimą ir konsultavimą su Trakų PPT dėl metodinės pagalbos (2–4 kartus per mėnesį) teikimo ugdymo klausimais, mokomosios medžiagos ir mokomųjų priemonių pritaikymo ugdyme. | VKG pirmininkė |
|  | Saviruoša gimnazijoje. | Klasės vadovas, mokytojo padėjėjos |